BIALTU MLA Prof.LALNILAWMA'N KUM 2024 A GOVT.HIGHER SECONDARY SCHOOL SAITUALA PASS THARTE LAWMPUINA HUN A HMANPUI,"948/2024-2025 Dated Saitual the 25th june 2024: Vawiin khan Bialtu MLA Professor Lalnilawma RD,PHE & Horticulture Minister ni bawk chuan Saitual Govt.Higher Secondary School zirlai luttharte lawmna leh Kum 2024 HSSLC pass tharte lawmpuina hun a hmanpui a,Chawhnu lamah kum 2026 a KTP General Conference Saituala thlen tur chungchanga hmalak zel dan tur ngaihtuahin Organising Committee leh sawrkar mi pawimawhte nen meeting an nei. Khuallian chuan thu sawiin kalkhawmte chungah lawmthu a sawi a, zirna kawnga ṭanghma sialna chu tanghma sialna dik tak anih thu sawiin zirna kawngah hmasa ber ni tur chuan midang ken chi a nih loh thu leh tum nei rana lehkha zir turin a chah bawk. Zirlaite chu lehkha an zirna kawngah an tuina ber line a kal turin a chah a, theihtawp chhuaha an zir chuan eng kawngah pawh hmantlak an ni thei tiin, Hlawhtling tur chuan mite aia thawhhma a tul thu sawiin tih tur hmachhawpte pawh nakina tih atana dahlova tih mai zel hi hlawhtlinna atan chuan a tul hle tih thu a sawi a, nu leh paah inghat lova hmalam hun atan puitlinna kawng zawh a mahnia inhaikaw turte, ṭhianṭha siam uar turte, ruihtheih thila fihlim turte leh tichhinlo turin a chah bawk a ni. Bialtu MLA hi Govt. Saitual Higher Secondary School Pricipal leh staff ten lo dawngsawngin an mamawhte an lo thlen a, chung zingah chuan Non-teaching staff leh teaching staff indaihlohna te, Subject hrang hrang zir theih dah belh chungchangte leh school campus development chungchangte a tel a ni. Tun dinhmunah Govt Saitual Higher Secondary School ah hian teaching staff -24, non-teaching staff - 2 awmin an vaiin thawktu mi 26 an awm mek a, Kum 2024 Final result Arts ah zirlai 54 examin mi 49 an passed a, pass percentage hi 90.74 a ni.Disctinction ah mi 1, First Division ah mi 18, Second Division ah mi 23, Third Division ah mi 9 ah passed a ni. Science ah zirlai 21 examin mi 16 an passed a, pass percentage hi 76.119 a ni. First Division ah mi 9, Second Division ah mi 7 an passed a,Commerce ah zirlai 11 examin mi 8 an passed a, pass percentage hi 72.72 a ni. First Division ah mi 9, Second Division ah mi 7 an passed a ni. Mizoram chhunga Govt Higher Secondary School a ranking hrang hrangah Arts: Rank 1, Science: Rank 6, Commerce: Rank 3 an ni mek bawk. Chawhnu lamah Kum 2026 General Conf. saituala thlen tur chungchanga organising commiittee te nen hmalak dan turte sawiho a ni a, chung zingah chuan General conference thlenna atana nuai 100 ruahman anih thu ngaihthlak a ni. Bialtu MLA chuan thu sawiin department hrang hranga mamawh ṭulte pawh a tul dan anga ngaihtuahna sen a inhuam thu leh sawrkar lam atanga a theih chin china theihtawp chhuah a inhuam thu pawh a sawi bawk. He meeting ah hian bialtu MLA bakah Rev Rosiamliana Tochhawng, Leader Central KTP, Dr Lalngura Tlau, DC saitual bakah Ex-Officio, line department leh organising committee te an tel a, Meeting zawh hian KTP GENERAL CONFERENCE PANDAL sakna tur hmun khiangpuizawl chu a hmunah tlawhin hmunhma awmdante a enfiah nghal bawk. Attachment Loading attachment...",Dated: 25 th Jun 24 4:53 PM,https://dipr.mizoram.gov.in/post/bialtu-mla-proflalnilawman-kum-2024-a-govthigher-secondary-school-saituala-pass-tharte-lawmpuina-hun-a-hmanpui